Els regidors de Contractació i de Manteniment i Aigües de Sagunt visiten les obres de reurbanització dels carrers Espronceda i Nueva
06 d’octubre 2020

![](/media/x2tc0iks/40c_obras-espronceda-y-nueva.jpg)  
  

 ​Els regidors de Contractació, Javier Raro, i de Manteniment i Aigües de Sagunt, Pepe Gil, han visitat durant el matí de hui dimarts, 6 d'octubre, les obres de reurbanització dels carrers Espronceda i Nueva del Port de Sagunt per a comprovar l'avanç de les intervencions. Estes obres suposen una inversió de 453 172 euros i finalitzaran en aproximadament dos mesos.

  

Per a dur a terme esta obra Aigües de Sagunt va realitzar una intervenció consistent en la modernització de la xarxa de pluvials, residuals i aigua potable per un import de 301 400 €, obra executada per l'empresa Elecnor S. a., i des de Contractació s'està intervenint en l'execució de noves voreres accessibles i renovació del paviment per un import de 151 771,87 €, per part de l'empresa Sercyoval S.L.

  

El regidor de Contractació, Javier Raro, ha manifestat que amb estes intervencions continua la reurbanització del barri de la Marina i ha agraït la paciència de veïns i veïnes **«que per diferents circumstàncies porten més d'un any d'obres als seus carrers»**. En este sentit ha declarat que espera que en el mes vinent de novembre «**es donen per finalitzades les obres i els carrers puguen ser de nou utilitzades pels veïns i veïnes**».

  

![](/media/ifzk3kzz/40c_obras-espronceda-y-nueva-3.jpg)  

  

Per altra banda, el regidor de Manteniment i d'Aigües de Sagunt, Pepe Gil, ha explicat que en esta zona s'ha instal·lat un únic col·lector d'aigües residuals i s'han renovat un total de 53 escomeses domiciliàries amb les seues corresponents arquetes sifòniques de registre, «la qual cosa millorarà la zona tant per als veïns com per als vianants», ha manifestat el regidor. També s'ha canalitzat un col·lector de pluvials des del carrer Treball fins a la plaça de la Marina i dos col·lectors de pluvials disposats en paral·lel des de la plaça de la Marina fins a l'avinguda Mediterrani, entre altres intervencions.

  

D'altra banda, ha continuat explicant, Aigües de Sagunt va finalitzar fa unes setmanes les obres de sanejament del carrer Barcelona, també en el nucli del Port de Sagunt, la qual presentava molts problemes que afectaven tant el funcionament com el manteniment dels col·lectors i arquetes de registre domiciliàries. Esta intervenció, que ha suposat una inversió de 301 400 euros, ha consistit a eliminar tres col·lectors que hi havia en mal estat i s'ha instal·lat un més gran que puga recollir totes les aigües residuals sense problemes, així com 21 escomeses domiciliàries amb les seues corresponents arquetes sifòniques de registre, entre altres intervencions.

​  

![](/media/yhgiumby/40c_obras-espronceda-y-nueva-2.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/els-regidors-de-contractacio-i-de-manteniment-i-aigues-de-sagunt-visiten-les-obres-de-reurbanitzacio-dels-carrers-espronceda-i-nueva/ "Facebook")
*   [](http://twitter.com/share?url=https://aytosagunto.es/va/actualitat/els-regidors-de-contractacio-i-de-manteniment-i-aigues-de-sagunt-visiten-les-obres-de-reurbanitzacio-dels-carrers-espronceda-i-nueva/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-regidors-de-contractacio-i-de-manteniment-i-aigues-de-sagunt-visiten-les-obres-de-reurbanitzacio-dels-carrers-espronceda-i-nueva/ "Linked In")
*   [](mailto:?body=https://aytosagunto.es/va/actualitat/els-regidors-de-contractacio-i-de-manteniment-i-aigues-de-sagunt-visiten-les-obres-de-reurbanitzacio-dels-carrers-espronceda-i-nueva/)